Når du vil forebygge, at du får karsprængninger, er det først og fremmest vigtigt, at du passer godt på din hud. Det gør du ved at beskytte den mod solen. Du bør derfor altid have solcreme på om sommeren, og når du er ude at rejse i lande, hvor solen skinner mere end i Danmark. Lider du af rosacea, kan det derudover også hjælpe, hvis du holder dig fra stærk og krydret mad, meget varm mad, meget varme drikke og alkohol. Når du er gravid eller har åreknuder, er der desværre ikke rigtig noget, som du kan gøre for at forebygge, at du får karsprængninger.